Diari Oficial de la Generalitat Valenciana


Sumari del DOGV 3752, del 18-05-2000 (2000/3736)

Informació pública del programa per al desenvolupament d'una actuació integrada en l'àmbit de la unitat d'execució UE-1 del sector PP 4/1 del Pla General de Benidorm.
----------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3736


Organisme emissor
:   Residencial Siglo XXI, SL

Tipus de document
:   Anunci

Informació pública del programa per al desenvolupament d'una actuació integrada en l'àmbit de la unitat d'execució UE-1 del sector PP 4/1 del Pla General de Benidorm. [2000/M3736]
  
Residencial Siglo XXI, SL ha formulat una proposta de programa per al desenvolupament d'actuació integrada (alternativa tècnica), l'àmbit d'actuació de la qual comprén la unitat d'execució UE-1 del sector PP 4/1 del Pla General de Benidorm. La dita alternativa està composta per:
  
- Homologació del sector PP 4/1 del Pla General de Benidorm.
  
- Pla parcial del sector PP 4/1 del Pla General de Benidorm.
  
- Projecte d'urbanització del sector PP 4/1 del Pla General de Benidorm.
  
- Documentació de l'agrupació d'interés urbanístic Sector PP 4/1.
  
Tot això a l'empara del que disposen els articles 46, 48 i 50 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística.
  
Ja que l'actuació s'acompanya de projecte d'urbanització i està avalada per una agrupació d'interés urbanístic, se sol·licita l'aplicació del regim d'adjudicació preferent establit en l'article 50 de la LRAU.
  
D'acord amb l'article 46.3 de la esmentada llei, se sotmet l'alternativa tècnica de programa a informació pública, per termini d'un mes, comptat a partir de l'endemà de la publicació d'aquest anunci en el Diari Oficial de la Generalitat Valenciana. La documentació constitutiva de l'esmentada alternativa tècnica, que els passats 10 de desembre de 1999 (Registre d'Entrada núm. 20.069) i 13 d'abril de 2000 (Registre d'Entrada núm. 7.174), va ser presentada a l'Ajuntament de Benidorm, situat a la plaça de Canalejas, número 1, es troba igualment dipositada a:
  
Notaria del senyor Pablo Madrid Navarro, via Emilio Ortuño, 5, Edifici Capitol, 3er, 03904 Benidorm.
  
Horari: de dilluns a divendres, de 09.00 a 14.00 hores.
  
Qualsevol interessat podrà comparéixer en la dita notaria per tal d'obtindre còpia de l'acta notarial que protocol·litza l'alternativa tècnica formulada o sol·licitar que se li exhibisca aquesta. Així mateix, qualsevol interessat podrà consultar, també a l'ajuntament, la documentació dipositada, com també formular, si cal, al·legacions o alternatives tècniques, dins del termini d'informació pública esmentat.
  
Es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les diferents alternatives tècniques que optaren a l'adjudicació del programa.
  
Com que és desconegut el titular de les parcel·les o el domicili dels titulars del cadastre que s'anomenen tot seguit, es du a efecte mitjançant el present edicte l'avís que disposa l'article 46.3 de la LRAU.
  
Benidorm, 17 de abril de 2000.- L'administrador únic de Residencial Siglo XXI, SL: Lal Bhagwandas Sirwani.
  
Relació de parcel·les de cadastre amb titular desconegut
  
Referència de cadastre
  
85334-05
  
Relació de propietaris de cadastre amb domicili desconegut
  
- José Lloret Lloret
  
- Smith
  
- Friedrich Jungue